Посветих последните две години на разбирането
на това как хората постигат мечтите си.
Когато мислим за своите мечти
и това, което искаме да оставим на вселената,
ни впечатлява колко е голямо съвпадението
между мечтите ни и проектите, които никога не се случват.
(Смях)
Затова съм тук днес, да ви говоря
за пет начина да не следвате мечтите си.
Първият: да вярваме в мигновения успех.
Знаете историята, нали?
Програмистът направил мобилно приложение и го продал бързо за много пари.
Да, историята може да изглежда реална, но се обзалагам, че е непълна.
Ако проучите повече,
човекът е направил 30 приложения преди това,
и е магистър по темата, или докторант.
Работи в тази област от 20 години.
Това е наистина интересно,
самата аз имам история в Бразилия, за която хората вярват, че е бърз успех.
Аз съм от скромно семейство
и две седмици преди крайния срок в МИТ,
започнах процедура за кандидатстване.
И, хоп! Влязох.
Хората може да мислят, че е лесен успех,
но това се случи, защото в предходните 17 години
аз приемах живота и образованието сериозно.
Историята на бързия успех винаги
е резултат от всичко, направено в живота ви до този момент.
Две: да вярвате, че някой друг ще ви даде отговорите.
Хората постоянно искат да помогнат, нали?
Различни хора: вашето семейство, приятелите, бизнес партньорите,
всички те имат мнение за пътя, по който трябва да поемете.
"И нека ти кажа, мини през тази тръба."
Но когато и да влезете, има други пътища, които също трябва да изберете.
И трябва да вземете тези решения сами.
Никой няма перфектните отговори за живота ви.
И трябва да продължите да вземате решения, нали?
Тръбите са безброй и ще продължите да блъскате главата си,
и всичко е част от процеса.
Три, и е много деликатно, но е крайно важно:
да решите да спрете, когато израстването е гарантирано.
Когато животът ви върви добре,
събрали сте чудесен екип,
имате растящи доходи и всичко е уредено --
намалете темпото.
Като пуснах първата си книга,
работих много здраво да я разпространя навсякъде в Бразилия.
Така повече от три милиона души я свалиха,
повече от 50 000 купиха книжни копия.
Когато пуснах продължение, някакъв успех беше гарантиран.
Дори и малко да направех, продажбите щяха да са добри.
Но добри никога не е добре.
Когато растеш към някакъв връх,
трябва да работиш още повече да намериш друг връх.
Може би ако направех малко, няколкостотин хиляди щяха да я прочетат,
и това вече е чудесно.
Но ако съм по-упорита от всякога,
мога да увелича тази бройка до милиони.
Затова реших да отида с новата си книга до всеки от щатите в Бразилия.
И вече виждам по-висок връх.
Няма време за установяване.
Четвърти съвет, и това е много важно:
Да вярваш, че вината е на друг.
Постоянно виждам хора, казващи,
"Да, имах чудесна идея, но нито един инвеститор не пожела да инвестира."
"О, аз създадох този чудесен продукт,
но пазарът е толкова лош, нямаше продажби."
Или, "Не мога да попадна на талант; екипът ми не посреща очакванията."
Ако имаш мечти,
твоя е отговорността да ги накараш да се случат.
Да, може да е трудно да намериш талант.
Да, пазарът може да е лош.
Но ако никой не инвестира в идеята ти,
ако никой не купи продукта ти,
със сигурност има нещо, което е твоя грешка.
(Смях)
Определено.
Трябва да хванеш мечтите си и да ги осъществиш.
И никой не е постигнал целите си сам.
Но ако не си ги осъществил, вината е само твоя и на никой друг.
Бъдете отговорни за мечтите си.
И един последен съвет, който също е много важен:
Да вярваш, че са важни само самите мечти.
Веднъж гледах реклама, бяха много приятели,
те изкачваха планина, беше много висока планина,
и изискваше много усилия.
Виждаше се, че се потят и им е трудно.
И се изкачваха, и накрая стигнаха върха.
Естествено, те решиха да празнуват, нали?
Ще празнувам, нали така,
"Да! Успяхме, ние сме на върха!"
След две секунди единия поглежда другия и казва,
"Ок, хайде да слизаме."
(Смях)
Животът не е никога само цели.
Животът е пътуването.
Да, трябва да се наслаждавате на целите си,
но хората мислят, че имате мечти,
и когато и да постигнете една от тези мечти,
това е вълшебно място, което е заобиколено с щастие.
Но да постигнеш мечтите си е кратко изживяване,
а животът ви не е.
Единственият начин истински да постигнете всички свои мечти
е като изцяло изживявате всяка стъпка от своето пътуване.
Това е най-добрия начин.
И пътуването е простичко -- то е само от стъпки.
Някои стъпки ще са съвсем правилни.
Понякога ще се препъвате.
Ако сте на прав път, празнувайте, защото някои чакат дълго тази радост.
И ако се препънете, превърнете това в опит.
Ако всяка стъпка е опит или радост,
със сигурност ще харесате пътуването.
И така, пет съвета:
Вярвайте в бързия успех,
вярвайте, че някой друг има вашите отговори,
вярвайте, че когато успехът е гарантиран, може да спрете,
вярвайте, че вината е на друг,
и вярвайте, че само целите са важни.
Повярвайте ми, ако правите това, ще разрушите мечтите си.
(Смях)
(Аплодисменти)
Благодаря ви.